લિક્વિડ ફંડ અથવા મની માર્કેટ કેટેગરી હેઠળના ફંડો ટ્રઝેરી બિલ, ડિપોઝિટ કે કોર્મશિયલ પેપર્સમાં રોકાણ કરતા હોય છે જે સામાન્ય રીતે ટૂંકા ગાળાની મુદ્દતના હોય છે. આમાં રૂ.1.22 લાખ કરોડનો ઇનફ્લો જોવા મળ્યો હતો. આ ઉપરાંત ઇક્વિટી માર્કેટમાં રૂ.33,000 કરોડનું રોકાણ આવ્યું હતું. જ્યારે ઇન્કમ ફંડમાં પ્રથમ ત્રણ માસમાં રૂ.38,000 કરોડના નાણાં પાછા ખેંચાયા હોવાનું જોવાયું હતું. આ ઉપરાંત ગોલ્ડ ઇટીએફમાંથી પણ રૂ.146 કરોડના નાણાં પાછા ખેંચાયા હતા. એસઆઇપીથી રોકાણ સતત જળવાયેલું હતું અને સરેરાશ રૂ.7,300 કરોડ રહ્યું હતું. રોકાણકારો લાંબા ગાળાના રોકાણનો વિકલ્પ ધરાવતાં થયા હોવાથી આ ટ્રેન્ડ હજી આગળ વધવાની અપેક્ષા રાખવામાં આવે છે.